Shvetsiya harbiy-havo kuchlari Rossiyaga tegishli ikkita Tu-22 bombardimonchi samolyotini ushlash uchun havoga qiruvchi samolyotlar ko‘tardi. Bu haqda Shvetsiya qurolli kuchlari matbuot xizmati ma’lum qildi. Shvetsiyalik harbiylarning ma’lumotlariga ko‘ra, bu voqea 4 iyulda ertalabki payt Boltiq dengizining janubiy qismida, Gotland orolidan sharqiy tomonda yuz bergan. Qayd etilishicha, Shvetsiya havo hududi kesib o‘tilmagan. Avvalroq Rossiya Mudofaa vazirligida mamlakat harbiy-havo kuchlarining barcha parvozlari neytral hududlar havo hududlaridan foydalanishning xalqaro qoidalariga muvofiq, boshqa davlatlarning chegaralari buzilmagan holda amalga oshirilib kelishi ta’kidlab o‘tilgan.